钦定古今图书集成/明伦汇编/氏族典/第274卷 > 王彬
## 钦定古今图书集成/明伦汇编/氏族典/第274卷 > 王彬

按《明外史曾凤韶传﹕》：“王彬，字文质，东平人。洪武中进
士，拜监察御史，巡按江淮，驻扬州。北平兵至，彬与镇
抚崇刚婴城坚守。守将王礼谋举城降，彬执之系狱。
有力士，能举千斤，彬尝以自随。燕兵飞书城中﹕，缚王
御史降者，官三品，左右惮力士，莫敢动。礼弟崇厚赂
力士母，诱其子出，乘彬解甲浴，猝缚之，开门纳燕师。”
彬与刚皆不屈死。福王时，彬谥“忠壮”，刚谥《壮愍》。